Sindromul Asperger este una din tulburările care fac parte din spectrul autist. Se caracterizează prin dificultăți de comunicare, de interacțiune socială și prin comportamente repetitive și/sau rigide. Putem observa la copiii și adulții care trăiesc cu această tulburare faptul că au o inteligență medie sau ridicată, însă au probleme sociale, ceea ce duce la stări de anxietate și depresie.